TOIVO
VOITTO
ELÄMÄ
KÄÄNNEKOHTA Vuoden ihmeellisin aika
Hei ja hyvää joulua! Kiva saada sinut seuraamme! - Samoin, hyvää joulua!
Kiva olla seurassanne!
Millaisia joulusuunnitelmia teillä on? Onko luvassa jotain hauskaa?
Jouluisin saan olla Lolan ja poikien kanssa. Se on parasta joulussa.
Käymme laskettelemassa tai muuta. Vietämme perheen yhteistä aikaa.
Jouluruoat ovat ihania! Jouluna saa syödä paljon.
Rakastan perhettä. Vanhin poikani Emmanuel viettää synttäreitä 20.12.
Juhlimme synttäreitä ja joulua.
Minäkin pidän perheestä. Matkustan Tennesseehen.
Saan viettää aikaa sukulaistyttöjeni kanssa.
He ovat jo aika isoja. Teemme tyttöjen juttuja.
Jouluisin ihmiset ympäri maailman haluavat lukea Raamattua.
Raamatun kustantajat ovat löytäneet syyn tälle trendille.
Raamatun lukemisessa näkyy joka vuosi piikki tähän aikaan vuodesta.
Se ei yllätä YouVersion-sovelluksen luojaa pastori Bobby Gruenewaldia.
Ihmiset alkavat ajatella Jumalaa jouluna ja uutenavuotena.
Joulun ja vuodenvaihteen aikana tartutaan Raamattuun -
ja kuunnellaan ääniraamattua useammin kuin muulloin.
Se tiedetään Wycliffe Bible Translation -järjestössä.
Järjestö kääntää Raamattua kielille, joilla sitä ei vielä ole.
Ajattelepa maailmaa, jossa ei ole Raamattua.
Yhtäkkiä saat Ilosanoman. On joulu. Puhutaan Rauhanruhtinaasta, -
sovituksesta ja toivosta, mutta et ole kuullut siitä äidinkielelläsi ennen.
YouVersionin päämajassa Edmondissa Oklahomassa -
on huomattu äkillistä kasvua sanoman jo tuntevien lukijamäärissä.
Joulu-tammikuussa lukijamäärät kasvavat jopa 50 prosenttia -
pyhien vaikutuksesta.
Ihmiset lukevat jouluevankeliumia -
ja tekevät uudenvuodenlupauksia Raamatun lukemisesta.
Ikävä kyllä lupaus usein rikotaan.
Kun tullaan helmikuuhun, -
Raamatun lukeminen vähenee, ellei siitä ole muodostunut hyvää tapaa.
Gruenewald sanoo, että sananluku tuo hyviä ja jumalallisia tuloksia.
Raamattu on jalkaimme lamppu.
Jos luemme päivittäin Sanaa, Hän pääsee valaisemaan tietään meille.
Kukapa sitä ei tarvitsisi?
Kiinnostavaa. En tiennytkään. Hyvä tietää.
Tiedän, että luet Raamattua päivittäin. Ei epäilystäkään.
Koetko joulun aikaan enemmän tarvetta lukea Raamattua?
En oikeastaan. Lontoossa Premier Gospel -radiokanavalla -
minä ja tiimini luemme Raamatun läpi vuodessa.
En oikeastaan koe tarvetta lukea erityisesti joulun aikana.
Tietysti juhlimme Kristuksen elämää ja kristinuskoa.
Radiokanavalla olemme lukeneet Raamattua tosi paljon tänä vuonna.
Mahtavaa.
Simisola Okai lukee nyt jouluun sopivan jakeen.
Kiitos, Muyiwa. 1. Tim. 1:15: "Varma on se sana -
ja kaikin puolin vastaanottamisen arvoinen, että Kristus Jeesus -
on tullut maailmaan syntisiä pelastamaan, joista minä olen suurin."
Jouluevankeliumi on historian voimallisimpia kertomuksia.
Kristus syntyi tallissa haavoittuvana ja avuttomana ihmislapsena.
Se on suurimpia rakkauden tekoja.
Fil. 2:7:ssa sanotaan, että Jeesuksella oli Jumalan muoto.
Hän ei pitänyt kiinni oikeudestaan olla Jumalan vertainen -
vaan tyhjensi itsensä ja otti orjan muodon, tuli ihmisten kaltaiseksi, -
ja hänet havaittiin sellaiseksi kuin ihminen. Hän nöyryytti itsensä.
Mikä olisi nöyrempää kuin se, että kaiken Jumala syntyi vauvaksi.
Jeesus oli Jumalan vertainen mutta valitsi tulla ihmiseksi.
Hän oli vauva, josta varttui mies. Hän uhrautui syntisten edestä.
Olen tosi iloinen, että Jeesus tuli maailmaan.
Seuraavaksi hieman ranskalaisuutta Norsunluurannikolta asti.
Mynda Aleeza laulaa "Ei ketään vertaistasi".
MYNDA ALEEZA: "EI KETÄÄN VERTAISTASI"
Rakkautesi vahvistaa minua
Kun olen väsynyt
Sanasi minua rauhoittaa
Kun olen hämilläni
Ylistyksesi ilahduttaa minua
Koska vastaat rukouksiini
Herra, ei ole ketään vertaistasi
Olet elävä vesi, joka virtaa minussa
Olet elämän leipä
Henkesi johtaa minua
Läsnäolosi minut täyttää
Tahdon tuoda Sinulle kunniaa ja tehdä tahtosi
Herra, ei ole ketään vertaistasi
Kanssasi mikään ei oo mahdotonta
Annat minulle sen, mitä sydämeni halajaa
Olet lohdutukseni kivun hetkellä
Jumalani, ei ole ketään vertaistasi
Hellä ja kallis äänesi
Henkesi tuli
Lempeytesi ja lupauksesi
Sinussa olen rikas
Valaiset tietäni
Katseeni on Sinussa
Herra
Ei ole ketään vertaistasi
Kanssasi mikään ei oo mahdotonta
Annat minulle sen, mitä sydämeni halajaa
Olet lohdutukseni kivun hetkellä
Jumalani, ei ole ketään vertaistasi
Tahdon rakastaa ja palvella Sinua
Kaikki elämäni päivät
Asua ja levätä siipiesi suojassa
Sammuttaa janoni valtaistuimesi virrassa
Jumalani, ei ole ketään vertaistasi
Ei ole ketään vertaistasi, Herra
Ei ketään niin kaunista kuin Sinä, Herra
Ihanaa kuin Sinä, Jumalani
Kukaan ei paranna sydäntäni niin kuin Sinä
Kukaan ei puhu niin kuin Sinä
Jahve Nissi, minun lippuni
Jahve Jire, minun huolenpitäjäni
Jahve Rafa, minun parantajani
Luojani, Varjelijani
Väkevä taistelussa
Kaikki kirkkaus on Sinun
Kaikki kunnia on Sinun
Ota vastaan ylistykseni
Käännekohta-kokemuksesi ei tarvitse loppua, kun ohjelma päättyy.
Seuraa meitä sosiaalisessa mediassa.
Hei taas! Monien mielestä joulun parhaita asioita ovat laulut.
Lempilaulusi? - "Chestnuts Roasting on an Open Fire" Nat King Colelta.
En ole kuullut. Miten se menee?
Kastanjat paahtuvat nuotiolla. Pakkanen nipistää nenää
Etkö ole kuullut? Lähetän sen sinulle.
Yksi suosikeistani on seuraavan jutun aihe.
Menemme Israeliin selvittämään kuuluisan joululaulun merkityksen.
"Oi saavu jo, Immanuel" on rakastettu virsi.
Virsi laadittiin alun perin adventtilauluksi, ei joululauluksi.
Säkeistöt perustuvat nimiin, jotka Messias sai Vanhassa testamentissa.
"Oi saavu jo, Immanuel, lunasta orja Israel".
Immanuel-nimi tulee Jes. 7:stä, jossa Jesaja profetoi Messiaasta: -
"neitsyt tulee raskaaksi ja synnyttää pojan -
ja antaa hänelle nimen Immanuel."
Matteus lainaa sitä evankeliumissaan kertoessaan Jeesuksen syntymästä.
Toinen nimi, joka on otettu sanoitukseen, -
on "Iisain verso": "Saavu, Iisain verso, saavu".
Iisain kannon versosta puhutaan Jes. 11:ssä.
Se viittaa kuninkuuteen, valtaan.
Iisai oli Daavidin isä. Kun laulamme Iisain versosta, -
laulamme Daavidin jälkeläisistä, Messiaasta Jeesuksesta.
Yksi säkeistö kutsuu aamunkoittoa saapuvaksi korkeuksista.
"Saavu, oi aamunkoitto, sydämiimme."
Aamunkoitto viittaa Mal. 4:ään: -
"on koittava vanhurskauden aurinko ja parantuminen sen siipien alla".
Jae ei niinkään viittaa Messiaan kuninkuuteen, -
vaan Hänen lempeyteensä, persoonaansa, -
Hänen myötätuntoonsa heikkoja, kärsiviä ja sairaita kohtaan.
Sen mukaan aamunkoitto, vanhurskauden aurinko, tulee -
mukanaan parantuminen keholle, sydämelle, sielulle ja hengelle.
Monet "Oi saavu jo, Immanuel" -virren nimet tulevat Jesajan kirjasta.
Yksi nimi on "Daavidin avain".
"Oi päästä, avain Daavidin, myös meidät taivaan saleihin."
Daavidin avain tulee Jes. 22:sta.
Se avaa tien, mikä toistuu jälleen Ilmestyskirjassa, -
jossa Jeesuksella on Daavidin avain.
Se avaa ovia, joita ei kukaan sulje.
Hymni koskettelee erästä kaunista teemaa, -
kun se viittaa Messiaaseen voiman Herrana.
Jes. 11:ssä sanotaan, että Hänen päällään -
lepää viisauden, ymmärryksen, neuvon ja voiman henki.
Virressä Voiman Herra liitetään Herran Sanan, Lain, antajaan -
Siinainvuorella.
Herran Sana ei ole yksinkertaisesti vain Laki, -
vaan Jeesus itse. Jeesus on Jumalan Sana.
"Oi saavu jo, Immanuel" -virsi herättää kaipausta ja odotusta.
Juhlimme sitä, että Jeesus on jo tullut, -
mutta tiedämme, ettei kaikki ole vielä täyttynyt.
Laulu kaiuttaa kauniisti menneisyyttä, -
mutta siinä on valtavaa odotuksen tunnetta siitä, -
kun Iisain verso, Daavidin avain, Kaikkivaltias Jumala kanssamme -
saapuu perustamaan Valtakuntansa maan päälle.
Minulle "Immanuel" merkitsee: Jumala kanssani tänään, -
Jumala täydellisesti läsnä, Jumala, joka tuo pelastuksen tässä hetkessä, -
Jumala, joka tuli Jeesukseksi, osoitti rakkautensa kuolemalla edestämme, -
kutsuu minua nimeltä, kutsuu meistä jokaista nimeltä -
ja rakastaa meitä kuin isä, paimen ja kuningas.
Hän tarjoaa pelastusta jokaiselle ihmiselle tänään.
Pelastuksen päivä on tänään. Ei tarvitse odottaa huomiseen.
Voimme juhlia Immanuelia, Jumalaa kanssamme, tänään.
En tiennytkään. On ihan eri laulaa nyt, kun tietää laulun taustan.
Erica Linney kertoo toisesta joulujakeesta.
Kiitos Muyiwa. 1. Tim. 1:16: "Mutta sentähden minä sain laupeuden, -
että Jeesus Kristus minussa -
ennen muita osoittaisi kaiken pitkämielisyytensä, esikuvaksi niille, -
jotka tulevat uskomaan häneen, itsellensä iankaikkiseksi elämäksi."
Kun kasvan lähemmäs Jumalaa, tulen entistä tietoisemmaksi synnistäni -
ja Jumalan pyhyydestä. Vetää nöyräksi tietää, -
että maailmankaikkeuden Jumala kuoli tuodakseen minut yhteyteensä.
Minut, syntisistä suurimman!
Ajatella, että Hän haluaa yhteyteensä minut, syntisistä suurimman.
Tapasimme laulaa kirkossa: -
"Sinun ei olisi tarvinnut kuolla, mutta olen iloinen, että teit sen."
Siksi tänä jouluna olen iloinen.
Se muistuttaa, miten syvä Jumalan rakkaus on minua kohtaan.
Tässä toinen joululaulu, jonka esittää Jaci Velasquez.
JACI VELASQUEZ: "ENKELILAULU"
Yön viileydessä
Kuun hiljaa nukkuessa
Vaellan lumisten katujen hiljaisuudessa
Aurinko vaipuu vuorten taa
Hämmästelen
Että Jumala, joka loi kaiken tämän
Loi minutkin
Kun silmäni avautuivat, aloin uskoa
Joulun salaisuus paljastui
Suuri enkel'joukko kaiutti kutsuaan
Vei minut taas puhtaaseen, pyhään rauhaan
Laulan laa, laa, lala laa
Lala laa, lala laa
Meille on tänä päivänä syntynyt Vapahtaja
Laulan laa, laa, lala laa
Lala laa, lala laa
Messias, Kristus Herra
Enkelten valkeudessa, joka ympäröi sieluani
Varma on tää, yksin en milloinkaan jää
Suo kaikkien lastesi tuntea antamasi rakkaus
Sinua kunnioittaen jakaa hyvää eteenpäin
Laulan laa, laa, lala laa
Lala laa, lala laa
Meille on tänä päivänä syntynyt Vapahtaja
Laulan laa, laa, lala laa
Lala laa, lala laa
Messias, Kristus
Herra
Hän on syntynyt meille tänä päivänä
Laulan laa
Laulan laa, laa, laa
Messias, Kristus, Herra
Laulan laa, laa, la laa
Laulan lala laa
Uu, laa, oo
Kristus, Vapahtaja, on syntynyt
sinulle ja minulle tänään
La, la, la, la, laa
Uu, la, laa
Messias, Kristus
Messias
Kristus
Herra
Laulan la, la, laa
Minä olen tullut valkeudeksi maailmaan, -
ettei yksikään, joka minuun uskoo, jäisi pimeyteen.
Ja jos joku kuulee minun sanani eikä niitä noudata, -
niin häntä en minä tuomitse; -
sillä en minä ole tullut maailmaa tuomitsemaan, -
vaan pelastamaan maailman. Joh. 12:46―47
Hei taas! Joulun aikaan muistelen kulunutta vuotta -
ja ajattelen Jumalan uskollisuutta ja hyvyyttä minua kohtaan.
Mistä asioista te olette kiitollisia?
Sanon tämän joka vuosi, mutta se on totta: perheestä.
Ajasta, jonka saan viettää perheeni kanssa. Joka hetki on erityinen.
Samaa mieltä. Minullahan todettiin kaksi vuotta sitten syöpä.
Olen kiitollinen siitä, että voin hyvin.
Myös serkullani oli syöpä. Ennuste oli, ettei hän eläisi pitkään.
Siitä on nyt kaksi vuotta. Hän voi hyvin.
Sitten äidilläni todettiin syöpä viime vuonna.
Olen kiitollinen, että me kaikki voimme hyvin.
Kuten sanoit, perhe on kaikkein tärkein.
Sama juttu minulla.
Olen tänä vuonna menettänyt monta ystävää ja sukulaista.
Olen kiitollinen lapsistani, terveydestä, vaimosta, -
veljestä ja hänen lapsistaan.
Juoksemme koko vuoden monenlaisten asioiden perässä.
Mutta tärkeintä on kuitenkin perheen yhteinen aika.
Perhe on tärkein.
Luen vielä yhden raamatunkohdan.
1. Tim. 1:17: -
"Mutta iankaikkiselle kuninkaalle, katoamattomalle, näkymättömälle, -
ainoalle Jumalalle, kunnia ja kirkkaus aina ja iankaikkisesti! Amen."
Kunnian Kuningas hallitkoon elämääsi tänä joulunaikana ja sen jälkeenkin!
Lopuksi Nicole C. Mullen laulaa "Oi saavu jo, Immanuel"
Meiltä hyvää joulua ja onnellista uutta vuotta! - Hyvää joulua!
NICOLE C. MULLEN: "OI SAAVU JO, IMMANUEL"
Jeesus on tullut ja Hän tulee uudelleen.
Se on rukous ja lupaus.
Oi saavu jo, Immanuel.
Oi saavu jo, Immanuel
Lunasta orja Israel
Se vaikeroi yksinäisessä vankilassaan
Kunnes Jumalan Poika ilmestyy
Jo riemuitkaa
Immanuel
Rientää luoksesi
Israel
Jo saavu, Iisain verso
Vapauta kansasi
saatanan tyranniasta
Helvetin syvyyksistä pelasta kansasi
Anna heille voitto haudan yli
Jo riemuitkaa!
Immanuel
Rientää luoksesi, Israel
Oi saavu, kansojen toivo, sido
Yhdeksi ihmisten sydämet
Sovita surulliset särömme
Ja ole rauhan Kuninkaamme
Jo riemuitkaa
Immanuel
Rientää luoksesi, Israel
Jo riemuitkaa
Immanuel
Rientää luoksesi, Israel
Rientää luoksesi
Israel
Rientää luoksesi
Hän palaa taas
Suomennos: Marianne Tenetz